钦定古今图书集成/明伦汇编/皇极典/第271卷 > 管子 > 《明法解》
## 钦定古今图书集成/明伦汇编/皇极典/第271卷 > 管子 > 《明法解》

明主之治也，县爵禄以劝其民。民有利于上，故主有
以使之；立刑罚以威其下，下有畏于上，故主有以牧
之。故无爵禄则主无以劝民，无刑罚则主无以威众。
故人臣之行理奉命者，非以爱主也，且以就利而避
害也；百官之奉法无奸者，以爱主也，欲以爱爵禄而
避罚也。故《明法》曰：“百官论职，非惠也，刑罚必也。
明主”之道，有罚者主见其罪，有赏者主知其功，见知不悖，赏罚不差，有不蔽之术，故无壅遏之患。乱主则
不然，法令不得至于民疏远鬲闭而不得闻，如此者，
壅遏之道也。故《明法》曰：“令出而留，谓之壅。”

人主之治国也，莫不有法令。赏罚具，故其法令明而
赏罚之所立者当，则主尊显而奸不生；其法令逆而
赏罚之所立者不当，则群臣立私而壅塞之，朋党而
劫杀之。故《明法》曰：“灭塞。”侵壅之所生，从法之不立也。
明主之道，立民所欲以求其功，故为爵禄以劝之；立
民所恶以禁其邪，故为刑罚以畏之。故案其功而行
赏，案其罪而行罚。如此，则群臣之举无功者不敢进
也；毁无罪者不能退也。故《明法》曰：“誉者不能进，而诽
者不能退也。”